არკადი როტენბერგი

არკადი რომანის ძე როტენბერგი (; დ. 15 დეკემბერი, 1951, ლენინგრადი, რსფსრ, სსრკ) — წარმოშობით ებრაული, რუსი ბიზნესმენი და მილიარდერი. რუსეთის დამსახურებული მწვრთნელი და ფიზიკური კულტურის დამსახურებული მუშაკი, პედაგოგიურ მეცნიერებათა დოქტორი. წვრთნის პროცესის მართვისა და ორგანიზების განხრით, 30-ზე მეტი სასწავლო-მეთოდური და სამეცნიერო ნაშრომის ავტორია. რუსეთის ფედერაციის შრომის გმირი (2020). რუსეთის პრეზიდენტის ვლადიმერ პუტინის უახლოესი მეგობარია.

ბიოგრაფია
განათლება
1978 წელს, პ.ფ. ლესგაფტის სახელობის ფიზიკური კულტურის, სპორტისა და ჯანმრთელობის ლენინგრადის სახელმწიფო უნივერსიტეტი დაამთავრა, დისერტაციების ტექსტების ნაწილი დაკოპირებული იყო ავტორის მითითების გარეშე.

ოჯახი
პირველი მეუღლე — გალინა, რომლისგან ჰყავს ორი ვაჟი (პავლე და იგორი) და ერთი ქალიშვილი (ლილია). 2005-2013 წლებში ჰყავდა მეორე მეუღლე ნატალია, რომელიც არკადი როტენბერგზე 30 წლით უმცროსია. ყოფილი მეუღლე, მათ საერთო შვილებთან (ვარვარა და იგორი) ერთად გაერთიანებულ სამეფოში ცხოვრობს.

ქალიშვილი — ლილია როტენბერგი (17.04.1978), სამედიცინო განათლება აქვს მიღებული, ბერლინის სამედიცინო კლინიკის, --ის მფლობელია.

ვაჟი — იგორ როტენბერგი (დ. 1973), 2004 წლიდან სს „რუსეთის რკინიგზის“ საკუთრების დეპარტამენტის ყოფილი უფროსი, 2004 წლამდე რუსეთის საკუთრების საკითხების სამინისტროს, წარმოების დეპარტამენტის ყოფილი უფროსი, 2010 წლიდან, ღია სააქციო საზოგადოება „თბოენერგეტიკული კომპანია მოსენერგოს“ დირექტირთა საბჭოს თავმჯდომარე. 2014 წლიდან — შპს „ “-ს დირექტორთა საბჭოს ხელმძღვანელია.

ვაჟი — პავლე როტენბერგი (დ. 2000), " -ის ჰოკეის მოთამაშეა (ბრუკინგსი, სამხრეთ დაკოტა, აშშ).

ძმა — ფინეთის მოქალაქე ბორის როტენბერგი (დ. 1957), რუსი ბიზნესმენი, რუსეთის ძიუდოს ფედერაციის ვიცე-პრეზიდენტი, ბანკ „ “-ის თანამფლობელი.

ძმისშვილი — ფინეთის მოქალაქე, რომან როტენბერგი (დ. 1981), იგივე მაიკლ ოლივერ როტენბერგი — 2009 წლიდან — რუსეთის მოქალაქე. რუსეთის ჰოკეის ფედერაციის პორველი ვიცე-პრეზიდენტი, 2011 წლიდან, ჰოკეის კლუბ „“-ს მარკეტინგისა და განვითარების ვიცე-პრეზიდენტი.

ძმისშვილი — რუსეთისა და ფინეთის მოქალაქე ბორის როტენბერგი (დ. 1986), ფეხბურთელი. 2011 წლიდან, საფეხბურთო კლუბ მოსკოვის „დინამოს“ მოთამაშეა. 2006-2010 წლებში, სანქტ-პეტერბურგის „ზენიტის” ფეხბურთელი იყო. 2016 წლიდან — მოსკოვის საფეხბურთო კლუბ ლოკომოტივის ფეხბურთელია.

სპორტი
არკადი როტენბერგი 12 წლამდე აკრობატიკით იყო გატაცებული.

1964 წელს, მწვრთნელ ანატოლი რახლინთან, ვლადიმერ პუტინთან ერთად ჯგუფში, ჭიდაობაში ვარჯიში დაიწყო (სამბო, შემდეგ ძიუდო).

ლენინგრადის სპორტულ კლუბებში, 15 წელზე მეტი, ძიუდოსა და სამბოს მწვრთნელად მუშაობდა.

1990-იანი წლების დასაწყისში პუტინს ეხმარებოდა, რომელიც მაშინ სანქტ-პეტერბურგის მერიის საგარეო ურთიერთობათა კომიტეტის თავმჯდომარე იყო, ერთად ვარჯიშობდნენ ჯიუდოში, ხოლო შეჯიბრებებზე ერთანეთის სპარინგ-პარტნიორებად გამოდიოდნენ.

1998 წლიდან — ვლადიმერ პუტინის იდეით და გენადი ტიმჩენკოსთან ერთობლივად შექმნილი სანქტ-პეტერბურგის ძიუდოს კლუბ „-”-ს გენერალური დირექტორია, რომლის საპატიო პრეზიდენტია ვლადიმერ პუტინი.

2015 წლის 21 აგვისტოს, რუსეთის ჰოკეის ფედერაციის გამგეობის თავმჯდომარედ აირჩიეს.

2016 წელს, იმ 100-ზე მეტ ადამიანთა რიცხვში მოხვდა, რომლებსაც რუსეთის პრეზიდენტმა, ვ. პუტინმა მადლობა გადაუხადა „სპორტისა და ფიზიკური კულტურის სფეროში შეტანილი წვლილისთვის”, და ასევე „სამამულო ჰოკეის განვითარების უდიდესი წვლილისთვის”.